CELEX: 52016PC0681
Language: el
Date: 2016-10-19
Title: Πρόταση ΑΠΟΦΑΣΗ ΤΟΥ ΕΥΡΩΠΑΪΚΟΥ ΚΟΙΝΟΒΟΥΛΙΟΥ ΚΑΙ ΤΟΥ ΣΥΜΒΟΥΛΙΟΥ σχετικά με την κινητοποίηση του Ταμείου Αλληλεγγύης της Ευρωπαϊκής Ένωσης για την παροχή βοήθειας προς τη Γερμανία

ΕΥΡΩΠΑΪΚΗ ΕΠΙΤΡΟΠΗ
            Βρυξέλλες, 19.10.2016
            COM(2016) 681 final
            Πρόταση
            ΑΠΟΦΑΣΗ ΤΟΥ ΕΥΡΩΠΑΪΚΟΥ ΚΟΙΝΟΒΟΥΛΙΟΥ ΚΑΙ ΤΟΥ ΣΥΜΒΟΥΛΙΟΥ
            σχετικά με την κινητοποίηση του Ταμείου Αλληλεγγύης της Ευρωπαϊκής Ένωσης για την παροχή βοήθειας προς τη Γερμανία
            
               
         
         
            
               ΑΙΤΙΟΛΟΓΙΚΗ ΕΚΘΕΣΗ
            
            
               Ο κανονισμός (ΕΕ, Ευρατόμ) αριθ. 1311/2013 του Συμβουλίου, της 2ας Δεκεμβρίου 2013, για τον καθορισμό του πολυετούς δημοσιονομικού πλαισίου για την περίοδο 2014-2020
                  1
               , και ιδίως το άρθρο 10, επιτρέπει την κινητοποίηση του Ταμείου Αλληλεγγύης της Ευρωπαϊκής Ένωσης εντός ετήσιου ανώτατου ορίου 500 000 000 EUR (τιμές 2011), επιπλέον των ποσών των σχετικών τομέων του δημοσιονομικού πλαισίου. 
            
            
               Οι όροι επιλεξιμότητας για το Ταμείο εκτίθενται αναλυτικά στον κανονισμό (ΕΚ) αριθ. 2012/2002 του Συμβουλίου, όπως τροποποιήθηκε με τον κανονισμό (ΕΕ) αριθ. 661/2014 του Ευρωπαϊκού Κοινοβουλίου και του Συμβουλίου, της 15ης Μαΐου 2014, για την ίδρυση του Ταμείου Αλληλεγγύης της Ευρωπαϊκής Ένωσης. 
            
            
               Βάσει της αίτησης που έχει υποβάλει η Γερμανία, ο υπολογισμός της ενίσχυσης από το Ταμείο, με βάση την εκτίμηση των συνολικών ζημιών που προκλήθηκαν, έχει ως εξής:
            
            
                     
                        Καταστροφή
                     
                  
                  
                     
                        Άμεση ζημία
                     
                     
                        (σε εκατ. EUR)
                     
                  
                  
                     
                        Συνολικό κόστος επιλέξιμων ενεργειών
                     
                     
                        (σε εκατ. EUR)
                     
                  
                  
                     
                        Εφαρμόζεται κατώτατο όριο περιφερειακής καταστροφής
                     
                     
                        [1,5% του ΑΕΠ] (σε εκατ. EUR)
                     
                  
                  
                     
                        2,5 % των άμεσων ζημιών 
                        (σε EUR)
                     
                  
                  
                     
                        6 % των άμεσων ζημιών πάνω από το κατώτατο όριο
                     
                  
                  
                     
                        Συνολικό ποσό προτεινόμενης ενίσχυσης
                     
                     
                        (σε EUR)
                     
                  
               
                     
                        ΓΕΡΜΑΝΙΑ
                     
                  
                  
                     
                        1 259,005
                     
                  
                  
                     
                        94,196
                     
                  
                  
                     
                        622,8
                     
                  
                  
                     
                        31 475 125
                     
                  
                  
                     
                        ~
                     
                  
                  
                     
                        31 475 125
                     
                  
               
                     
                        ΣΥΝΟΛΟ
                     
                  
                  
                     
                        31 475 125
                     
                  
               
               Με βάση την εξέταση της αίτησης
                  2
                και λαμβάνοντας υπόψη τη μέγιστη δυνατή συνεισφορά από το Ταμείο, καθώς και τις δυνατότητες ανακατανομής των πιστώσεων, η Επιτροπή προτείνει την κινητοποίηση του Ταμείου Αλληλεγγύης της Ευρωπαϊκής Ένωσης για ποσό συνολικού ύψους 31 475 125 EUR.
            
            
               Η Επιτροπή θα υποβάλει σχέδιο διορθωτικού προϋπολογισμού (ΣΔΠ), ούτως ώστε να εγγραφούν στον προϋπολογισμό του 2016 οι συγκεκριμένες πιστώσεις ανάληψης υποχρεώσεων και πιστώσεις πληρωμών. 
            
            
               Σε περίπτωση διαφωνίας, θα κινηθεί διαδικασία τριμερούς διαλόγου σύμφωνα με το σημείο 11 της διοργανικής συμφωνίας, της 2ας Δεκεμβρίου 2013, μεταξύ του Ευρωπαϊκού Κοινοβουλίου, του Συμβουλίου και της Επιτροπής για τη δημοσιονομική πειθαρχία, τη συνεργασία σε δημοσιονομικά θέματα και τη χρηστή δημοσιονομική διαχείριση
                  3
               .
            
            
               Πρόταση
            
            
               ΑΠΟΦΑΣΗ ΤΟΥ ΕΥΡΩΠΑΪΚΟΥ ΚΟΙΝΟΒΟΥΛΙΟΥ ΚΑΙ ΤΟΥ ΣΥΜΒΟΥΛΙΟΥ
            
            
               σχετικά με την κινητοποίηση του Ταμείου Αλληλεγγύης της Ευρωπαϊκής Ένωσης για την παροχή βοήθειας προς τη Γερμανία
            
            
               ΤΟ ΕΥΡΩΠΑΪΚΟ ΚΟΙΝΟΒΟΥΛΙΟ ΚΑΙ ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
            
            
               Έχοντας υπόψη τη Συνθήκη για τη λειτουργία της Ευρωπαϊκής Ένωσης,
            
            
               Έχοντας υπόψη τον κανονισμό (ΕΚ) αριθ. 2012/2002 του Συμβουλίου, της 11ης Νοεμβρίου 2002, για την ίδρυση του Ταμείου Αλληλεγγύης της Ευρωπαϊκής Ένωσης
                  4
               , και ιδίως το άρθρο 4 παράγραφος 3,
            
            
               Έχοντας υπόψη τη διοργανική συμφωνία της 2ας Δεκεμβρίου 2013 μεταξύ του Ευρωπαϊκού Κοινοβουλίου, του Συμβουλίου και της Επιτροπής για τη δημοσιονομική πειθαρχία, τη συνεργασία σε δημοσιονομικά θέματα και τη χρηστή δημοσιονομική διαχείριση
                  5
               , και ιδίως το σημείο 11,
            
            
               Έχοντας υπόψη την πρόταση της Ευρωπαϊκής Επιτροπής,
            
            
               Εκτιμώντας τα ακόλουθα:
            
            
               (1)Το Ταμείο Αλληλεγγύης της Ευρωπαϊκής Ένωσης («Ταμείο») έχει ως στόχο να επιτρέψει στην Ένωση να αντιδρά με ταχύ, αποτελεσματικό και ευέλικτο τρόπο σε καταστάσεις επείγουσας ανάγκης ώστε να εκφράζει την αλληλεγγύη της προς τον πληθυσμό των περιοχών που πλήττονται από φυσικές καταστροφές. 
            
            
               (2)Το Ταμείο δεν πρέπει να υπερβαίνει το μέγιστο ετήσιο ποσό των 500 000 000 EUR (τιμές 2011), όπως ορίζεται στο άρθρο 10 του κανονισμού (ΕΕ, Ευρατόμ) αριθ. 1311/2013 του Συμβουλίου
                  6
               .
            
         
         
            
               (3)Στις 19 Αυγούστου 2016, η Γερμανία υπέβαλε αίτηση για την κινητοποίηση του Ταμείου, μετά από σειρά εξαιρετικά έντονων και σύντομης διάρκειας πλημμυρών που έπληξαν την περιφέρεια «Niederbayern» τον Μάιο και τον Ιούνιο 2016. 
            
            
               (4)Η αίτηση της Γερμανίας πληροί τις προϋποθέσεις για την καταβολή οικονομικής ενίσχυσης από το Ταμείο, όπως ορίζονται στο άρθρο 4 του κανονισμού (ΕΚ) αριθ. 2012/2002.
            
            
               (5)Επομένως, πρέπει να κινητοποιηθεί το Ταμείο για την καταβολή οικονομικής ενίσχυσης στη Γερμανία. 
            
            
               (6)Προκειμένου να ελαχιστοποιηθεί ο χρόνος που χρειάζεται για την κινητοποίηση του Ταμείου, η παρούσα απόφαση θα πρέπει να εφαρμοστεί από την ημερομηνία της έκδοσής της,
            
            
               ΕΞΕΔΩΣΑΝ ΤΗΝ ΠΑΡΟΥΣΑ ΑΠΟΦΑΣΗ:
            
            
               Άρθρο 1
            
            
               Στο πλαίσιο του γενικού προϋπολογισμού της Ένωσης για το οικονομικό έτος 2016, κινητοποιείται το Ταμείο Αλληλεγγύης της Ευρωπαϊκής Ένωσης με σκοπό τη χορήγηση ποσού ύψους 31 475 125 EUR στη Γερμανία, σε πιστώσεις ανάληψης υποχρεώσεων και σε πιστώσεις πληρωμών. 
            
            
               Άρθρο 2
            
            
               Η παρούσα απόφαση αρχίζει να ισχύει την ημέρα της δημοσίευσής της στην Επίσημη Εφημερίδα της Ευρωπαϊκής Ένωσης.
            
            
            
               Εφαρμόζεται από ... [η ημερομηνία της έκδοσής της].
            
            
               Βρυξέλλες,
            
            
               
                  Για το Ευρωπαϊκό Κοινοβούλιο
                        Για το Συμβούλιο
               
               
                  Ο Πρόεδρος
                        Ο Πρόεδρος
               
            
         
         
            
                  
                     (1)
                  ΕΕ L 347 της 20.12.2013, σ. 884.
               
               
                  
                     (2)
                  Ανακοίνωση στην Επιτροπή C (2016) 6597 της 14.10.2016.
               
               
                  
                     (3)
                  ΕΕ C 373 της 20.12.2013, σ. 1.
               
               
                  
                     (4)
                  ΕΕ L 311 της 14.11.2002, σ. 3.
               
               
                  
                     (5)
                  ΕΕ C 373 της 20.12.2013, σ. 1.
               
               
                  
                     (6)
                  Κανονισμός (ΕΕ, Ευρατόμ) αριθ. 1311/2013 του Συμβουλίου, της 2ας Δεκεμβρίου 2013, για τον καθορισμό του πολυετούς δημοσιονομικού πλαισίου για την περίοδο 2014-2020 (ΕΕ L 347 της 20.12.2013, σ. 884).